open-index/open-wikipedia-markdown huggingface dataset:
Pampinė katė

**Pampinė katė** (*Leopardus colocola*) – katinių (*Felidae*) šeimos, mažųjų kačių (*Felinae*) pošeimio, Pietų Amerikos kačių (*Leopardus*) genties rūšis.

## Apibūdinimas
Gyvena plačiose Pietų Amerikos žemyno lygumų, kalnų pašlaičių srityse: nuo pietų Patagonijos iki Ekvadoro ir pietvakarių Kolumbijos, Andų slėniuose ir šlaituose, Gran Čake, Brazilijos Serade, pampose ir kt.

Pampinė katė yra truputį didesnė už įprastas neveislines namines kates. Kūno ilgis 56–67 cm, uodegos – 29–32 cm, sveria ~3 kg. Kailis rausvas arba tamsiai pilkas, ant galūnių, uodegos yra juodi dryžiai. Gyvena 9–18 metų.

Maitinasi daugiausia viskašomis, jūrų kiaulytėmis, driežais, paukščiais. Vadą sudaro 2–3 jaunikliai.

## Sistematika
2017 m. paskelbtoje katinių šeimos rūšių klasifikacijoje, pampinių kačių rūšyje išskiriami septyni porūšiai:
* *Leopardus colocola braccatus* Cope, 1889 – Pantanalio katė anksčiau buvo laikyta atskira rūšimi *Leopardus braccatus*.
* *Leopardus colocola budini* Pocock, 1941
* *Leopardus colocola colocola* Molina, 1782 – gyvena daugiausia kserofitų krūmynuose, iki 1800 m aukščio;
* *Leopardus colocola garleppi* Matschie, 1912
* *Leopardus colocola munoai* Ximénez, 1961
* *Leopardus colocola pajeros* Desmarest, 1816 – anksčiau buvo laikyta atskira rūšimi *Leopardus pajeros*.
* *Leopardus colocola wolffsohni* Garcia-Perea, 1994 – gyvena kalnuose, iki 4000 m aukštyje.

## Vietiniai pavadinimai
* 
* 
* 

## Galerija

Vaizdas:PampasCat_distribution.jpg|Pampinės katės paplitimas Pietų Amerikos žemyne, pagal tarptautinės raudonosios knygos 2016 m. duomenis
Vaizdas:PSM_V51_D522_Felis_bracatta_from_southern_brazil.png|*Leopardus colocola braccatus* porūšio piešinys
Vaizdas:Lydekker_-_Colocolo.JPG|*Leopardus colocola colocola*
Vaizdas:Leopardus_pajeros_(Felis_pajeros)_-_Museo_Civico_di_Storia_Naturale_Giacomo_Doria_-_Genoa%2C_Italy_-_DSC02669.JPG|*Leopardus colocola pajeros* porūšio iškamša, Genujoje esančiame Džakomo Dorijos gamtos muziejuje (*Museo di storia naturale Giacomo Doria*) (Italija)
Vaizdas:Felis_pajeros_by_Prêtre.jpg|*Leopardus colocola pajeros* porūšio *Jean-Gabriel Prêtre* iliustracija


## Taip pat skaitykite
* Katinių šeimos rūšys pagal dydį

## Šaltiniai
Vivarini

**Vivariniai** (it. **Vivarini**) − itališka pavardė, meno istorijoje nurodo tris XV a. Venecijos dailininkus, kurie turėjo dirbtuves Murano saloje ir vienu metu konkuravo su Belinių dailininkų šeima.

* Antonio Vivarini, (apie 1415–1480) − laikomas anksčiausiai gimusiu Vivarinių dailininku;
* Bartolomeo Vivarini, (apie 1432–1495) – Antonio brolis;
* Alvise Vivarini, (apie 1445–1502) – Antonio sūnus.
Baltabarzdis pekaris

**Baltabarzdis pekaris** (*Tayassu pecari*) – viena iš trijų pekarių (*Tayassuidae*) rūšių. Tai vidutinio dydžio žinduolis, gyvenantis Centrinės ir Pietų Amerikos tropikuose (daugiausia džiunglėse bei savanose). Jo arealas driekiasi nuo pietų Meksikos iki šiaurės Argentinos.

Kūnas 90–139 cm ilgio, aukštis 40–60 cm, uodega 3–6 cm ilgio. Suaugęs sveria 25–40 kg. Kūnas pilkas, šeriuotas. Snukis ilgas, su knysle. Pažandės baltos.

Baltabarzdis pekaris yra visaėdis, savo knysle rausia miško paklotę ir ėda vaisius, riešutus, vabzdžius, kirmėles, lapus. Aktyvus dieną, ypač ryte ir vakare. Gyvena mišriomis bandomis, kurias sudaro 20–300 individų. Išgąsdinti ir įspęsti į kampą elgiasi agresyviai – leidžia garsus, šiepia dantis. Pasižymi iš tolo jaučiamu nemaloniu kvapu. Pekariais maitinasi pumos, jaguarai, smaugliai. Jie taip pat nuo seno yra vienas iš įprastų džiunglių tautų medžiojamų gyvūnų.


Tayassu pecari.jpg|Patelė su jaunikliu
Nabelschweine Herde.JPG|Banda
Tayassu pecari - head.JPG|Galva


## Šaltiniai
Bartolomeo Vivarini

**Bartolomėjus Vivarinis** (it. **Bartolomeo Vivarini** arba *Bartolommeo Vivarini*, apie 1432 – apie 1495 m.) – XV a. italų ankstyvojo renesanso dailininkas iš Venecijos.
 
## Biografija

Bartolomėjus Vivarinis gimė dailininkų šeimoje, kuri gyveno Murano saloje prie Venecijos. Jis mokėsi pas vyresnį brolį Antonijų Vivarinį, su kuriuo dirbo kartu nuo 1450 m. Bartolomėjus tikriausiai mokėsi Padujoje ir buvo paveiktas Frančesko Skvarčionės mokyklos, iš kurios perėmė labai tikslios ir aiškios linijos vaizdavimo bruožus. Bartolomėjų tikriausiai paveikė Džentilė da Fabrianas, kurio įtakos galima atsekti spalvų naudojime Bartolomėjaus kūriniuose.

Bartolomėjus Vivarinis daugiausiai tikriausiai dirbo Vivarinių dirbtuvėse Murano saloje, kurios specializavosi religinių pamaldžių paveikslų užsakymuose ir altoriniuose poliptikuose. Šie žanrai yra pagrindiniai Bartolomėjaus kūryboje. Jo pirmas nepriklausomas darbas datuojamas 1459 m. Po 1470 m. Bartolomėjus buvo įtakingas religinių paveikslų tapytojas, kuris gausiai vaizdavo gotikinės stilistikos šventųjų figūras tuo metu naujoviškoje renesanso peizažo aplinkoje. Po 1480 m. Bartolomėjus pradėjo prarasti rinką Venecijoje, jo stilius tapo daugiau linijiniu ir sausu. Gyvenimo pabaigoje Bartolomėjus dokumentuotas dirbęs prie Bergamo. Jo paskutinis kūrinys datuojamas 1491 m. Alvizė Vivarinis tikriausiai mokėsi pas Bartolomėjų.

## Darbų galerija


Vaizdas:(Venice) Madonna Con Bambino in trono by - Bartolomeo Vivarini (inv. CL I n. 1475) - Correr Museum.jpg| „Madona ir Kūdikis“ (Korero muziejus, Venecija)
Vaizdas:Bartolomeo Vivarini, Polittico di sant'ambrogio 01.jpg| „Šv. Ambraziejaus poliptikas“ (Akademijos galerija, Venecija)
Vaizdas:Frari (Venice) - Cappella Bernardo - Polyptych by Bartolomeo Vivarini.jpg| „Frari triptikas“ (Santa Maria Gloriosa dei Frari, Venecija)
Vaizdas:Bartolomeo Vivarini Virgen con el Niño NG Washington.jpg| „Madona ir Kūdikis“ (Nacionalinė Vašingtono dailės galerija)


## Nuorodos

* J. Paul Getty muziejaus informacija
* Encyclopaedia Britannica
* Bartolomėjus Vivarinis WGA tinklalapyje
Petras Bartkus

**Petras Bartkus** (kovos vardas **Žadgaila**; slapyvardis **Alkupėnas**; 1925 m. gegužės 30 d., Pakapurnis, Raseinių apskritis – 1949 m. rugpjūčio 13 d., Užpelkių miškas, Grinkiškio valsčius, Radviliškio apskritis) – Lietuvos partizanas, Lietuvos laisvės kovos sąjūdžio deklaracijos signataras.

## Biografija

Į rezistencinę kovą įsitraukė 1941 m., buvo aktyvus Lietuvos laisvės armijos narys. Studijavo Aukštesniojoje technikos mokykloje.

Prasidėjus antrajai sovietinei okupacijai, subūrė Raseinių apskrities partizanus, buvo Kęstučio apygardos štabo organizacinio skyriaus viršininkas.

1947 m. gegužės 28 d. Bendro demokratinio pasipriešinimo sąjūdžio prezidiumo pirmininko nutarimu suteiktas laisvės kovotojo partizanų majoro laipsnis. 1947 m. lapkričio mėn. Kęstučio apygardos vado Jono Žemaičio-Vytauto pavedimu jis organizavo Prisikėlimo apygardą, kuri buvo įkurta 1948 m. vasarą. Rašė eilėraščius, skelbė partizanų spaudoje Alkupėno slapyvardžiu.

Dalyvavo 1949 m. vasario mėn. visos Lietuvos partizanų vadų suvažiavime, buvo paskirtas Lietuvos laisvės kovos sąjūdžio (LLKS) Tarybos prezidiumo sekretoriumi.

Žuvo 1949 m. rugpjūčio 13 d. Radviliškio apskrities Užpelkių miške įrengtoje partizanų stovykloje per kautynes su MGB kariuomenės kareiviais. Kartu žuvo Bronislovas Liesis, Vytautas Šniuolis-Svajūnas (Prisikėlimo apygardos štabo viršininkas) ir du neatpažinti partizanai.

## Pripažinimas
* Po mirties suteiktas Laisvės kovotojo karžygio garbės vardas;
* 1997 m. lapkričio 20 d. Lietuvos Respublikos Prezidento dekretu jam suteiktas Vyčio kryžiaus 1-ojo laipsnio ordinas (po mirties);
* 1998 m. gegužės 19 d. suteiktas pulkininko laipsnis (po mirties).

## Šaltiniai
ATR–Rusijos karai

**ATR–Rusijos karai** – serija karinių konfliktų tarp Abiejų Tautų Respublikos ir Rusijos Carystės.

## Livonijos karas
1558 m. Maskvos pradėtas Livonijos karas buvo nukreiptas ir prieš LDK. Jis paskatino LDK sudaryti Liublino uniją, po ko į karą įsijungė ir Lenkija. Karą 1582 m. užbaigė Jam Zapolės taikos sutartis.

## Sumaištis
1605 m. prasidėję kariniai veiksmai 1609 m. oficialiai tapo įvardinti karu ir antrasis ATR-Maskvos karas truko iki 1618 m., kada sudarytos Deulino paliaubos.

## Smolensko karas
1632 m. susitiprėjusi Rusija atnaujino karinius veiksmus ir pradėjo trumpąjį ATR-Maskvos karą, kuris 1634 m. ubžaigtas Polianovkos taika.

## Tvanas
Ukrainos kazokų sukilimai buvo gera proga Maskvai išplėsti savo įtaką, todėl 1654 m. pradėti kariniai veiksmai trečiajame ATR-Maskvos kare, kurį 1656 m. porai metų laikinai sustabdė Vilniaus paliaubos, tačiau vėliau atsinaujinę kariniai veiksmai baigėsi tik 1667 m. sudarius Andrusovo paliaubų sutartį, kuri vėliau, 1686 m., virto Amžinosios taikos sutartimi.

## Konfrontacija XVIII amžiuje
Rusija visą XVIII a. aktyviai kišosi į ATR vidaus reikalus – nuo Nebyliojo Seimo, karalių rinkimo iki konfederacijų rėmimo (Targovicos, Radomo ir kitų). Atvira karinė jėga malšino oponentus ir rėmė vietinius kolaborantus. Paskutinios oficialiosios kovos - ATR–Rusijos karas (1792 m.) ir 1794 m. Tado Kosciuškos sukilimas.

## Kariniai veiksmai XIX a.
ATR idėjos gyvavo ir XIX a., kai Varšuvos kunigaikštystės pajėgos dalyvavo Napoleono Bonaparto įsiveržime į Rusiją. 1831 m. ir 1863 m. sukilėliai siekė atstatyti ATR.
Liesis (reikšmės)

**Liesis** reiškia:

* Liesis – Lietuvos didžiojo kunigaikščio Gedimino laikų diplomatas;
* Liesis (Vitaitis) – Lietuvos kunigaikštis.

## Pavardė

* Antanas Liesis – partizanas;
* Bronislovas Liesis – partizanas;
* Bronius Liesis – pedagogas, visuomenininkas.
Laikas gyventi ir laikas mirti (filmas)

**Laikas gyventi ir laikas mirti** () – 1958 m. sukurtas romantinis karinis filmas pagal to paties pavadinimo Erich Maria Remarque romaną, nominuotas Oskarui ir Auksinio gaublio apdovanojimams. Pats knygos autorius filme taip pat atliko nedidelį vaidmenį.

## Siužetas

Kapralas Ernstas Greberis grįžta trumpų atostogų iš fronto į tėvynę. Deja, karas jau ir čia paliko savo žymę, kasdien vyksta bombardavimai, jo tėvų namas sugriautas ir niekas nežino kur jie dabar yra. Beieškodamas artimųjų, Ernstas užklysta į gydytojo Kruzės namus. Pastarasis taip pat dingęs, tačiau bute gyvena jo duktė Elizabeta, su kuria jiedu buvo pažįstami vaikystėje. Per keletą dienų, kurias Ernstas praleidžia beieškodamas tėvų, tarp jo ir Elizabetos įsiplieskia meilė ir jiedu susituokia, tačiau atostogos baigiasi ir jis priverstas grįžti į frontą…

## Pagrindiniai aktoriai
: *Aktorius – vaidmuo*
* John Gavin – Ernstas Greberis
* Liselotte Pulver – Elizabeta Kruzė
* Jock Mahoney – Imermanas
* Don DeFore – Hermanas
* Keenan Wynn – Roiteris
* Erich Maria Remarque – profesorius Polmanas
* Klaus Kinski – gestapo leitenantas

## Apdovanojimai
* Oskaras (nominacija) – geriausias garsas
* Auksinis gaublys (nominacija) – Best Film Promoting International Understanding
* Berlyno kino festivalis – Auksinio lokio nominacija
Dulsvasis agutis

**Dulsvasis agutis** (*Dasyprocta fuliginosa*) – agutinių (*Dasyproctidae*) šeimos graužikų rūšis, paplitusi Centrinėje ir Pietų Amerikoje.

Dulsvasis agutis sutinkamas šiaurės rytų Amazonijos regione pietų Venesueloje, rytų Kolumbijoje, rytų Ekvadore, vakarų Brazilijoje ir šiaurės rytų Peru. Atskira šių graužikų populiacija įsikūrusi Magdalenos upės slėnyje Kolumbijos šiaurėje.

Graužikas sveria  3,5–6 kg. Jo kailiukas juodas, su baltai pilkšvais plaukais, gerklė – balta. Kaip ir kiti agučiai, aktyvus dieną, gyvena po vieną ar poromis, minta vaisiais ir riešutais. Jie randami miškuose, tankiuose krūmynuose, savanose, dirbamose žemėse. Peru gyvena tik Amazonės regione, kur sutinkami visose Selvos žemutinės zonos srityse, taip  pat ir daugelyje vietų aukštutinėje Selvoje – 2000 m ir didesniame aukštyje. Graužikas mėgsta vandens kaimynystę, apsistoja upių ir upelių pakrantėse. Įsirengia urvus tarp pakrantės akmenų ar po medžių šaknimis.

## Literatūra

* John F. Eisenberg and Kent H. Redford, 2000. Mammals of Neotropics: Ecuador, Bolivia and Brazil

## Šaltiniai
Vilniaus dešimtukas

**Vilniaus dešimtukas** arba **Vilniaus grupė** – buvusi tarptautinė organizacija, kuri jungė 10 Europos valstybių, siekiančių prisijungimo prie NATO aljanso. Įkurta 2000 m. Vilniuje, Lietuvoje.

## Šalys narės
Aljansą įsteigė 9 šalys, o vėliau prie jų prisijungė ir Kroatija. Visos narės sėkmingai įstojo į NATO.

* 
* 
* 
* 
* 
* 
* 
* 
* 
* 

## Šaltiniai
Gorganai

**Gorganai** () – rytinis Karpatų kalnagūbris vakarų Ukrainoje, šalia Čiornogoros. Aukščiausias taškas, iškilęs 1 836 m yra Syvulia (arba *Didžioji Syvulia* (). Kiti didesni kalnai: *Ihrovyshche*, *Vysoka* ir *Grofa*. Vakaruose ribojasi su Mizunkos upe ir Vyškovskio perėja, rytuose su Prutu ir Jablonickio perėja.

Retai apgyvendinta Ukrainos Karpatų dalis. Telkšo Synevyro ežeras. Įsikūręs Bukovelio kalnų slidinėjimo kurortas.

## Nuorodos

* Nuotraukų galerija
Prekybos kliūtis

**Prekybos kliūtis** – vyriausybės nustatytas apribojimas tarptautinei prekybai.

Dauguma prekybos kliūčių veikia tuo pačiu principu – prekyba yra apmokestinama, dėl ko didėja gamybos kaštai, o tai, savo ruožtu, kelia parduodamų produktų kainas. Jei dvi ar daugiau šalių pakartotinai naudoja prekybos kliūtis viena prieš kitą, kyla prekybos konfliktas.

Ekonomistai paprastai sutinka, jog prekybos kliūtys yra žalingos priemonės ir mažina bendrą ekonominį efektyvumą, tai paaiškinama lyginamojo pranašumo teorija. Teoriškai laisvoji prekyba apima visų tokių prekybos barjerų panaikinimą, išskyrus galbūt tuos, kurie būtini sveikatos ir nacionaliniam saugumui užtikrinti. Tačiau praktiškai net ir tos šalys, kurios skatina laisvą prekybą, aktyviai subsidijuoja tam tikras pramonės šakas, pavyzdžiui, žemės ūkį arba plieno pramonę.

## Skirstymas
Prekybos kliūtys būna dviejų tipų: tiesioginės (muitai ir kvotos) ir netiesioginės (kokybės reikalavimai, licencijos).

* Muitai
* Nemuitinės prekybos kliūtys
** Importo licencijos
** Eksporto licencijos
** Importo kvotos
** Subsidijos
** Savanoriški eksporto suvaržymai
** Vietos turinio reikalavimai
** Embargas
** Valiutų devalvacija
** Prekybos ribojimai

## Išnašos
Alytaus apskrities archyvas

**Alytaus apskrities archyvas** – saugo Alytaus apskrities dokumentus. Saugomi dokumentai sudaro du kompleksus:
# Sovietų okupacijos laikotarpio dokumentai (1944–1989 m. apskrityje veikusių savivaldos institucijų, įmonių dokumentai);
# Nepriklausomybės laikotarpio dokumentai (nuo 1990 m. veikusių savivaldos institucijų dokumentai).

## Istorija
Alytaus apskrities valstybinis archyvas buvo įsteigtas 1944 m. ir įsikūrė Alytaus apskrities (vėliau – rajono) Darbo žmonių deputatų tarybos vykdomojo komiteto patalpose K. Požėlos g. 23. 1982 m. archyvas persikraustė į specialų dokumentų saugojimo reikmėms suprojektuotą ir pastatytą pastatą su moderniomis (to meto standartais) dokumentų saugyklomis.

Archyvo pavadinimai po Lietuvos nepriklausomybės atkūrimo kito. 1990 m. archyvas pavadintas Alytaus valstybiniu archyvu, 1993 m. pervadintas Alytaus apygardos archyvu. 1997 m. archyvui suteiktas dabartinis pavadinimas.

## Šaltiniai

## Nuorodos
* Alytaus apskrities archyvas
Pietro Grasso

**Pietro Grasso** (g. 1945 m. sausio 1 d.) – Italijos politikas, nuo 2013 m. Italijos Senato prezidentas. 2015 m. sausio 14 d. iš Italijos prezidento posto pasitraukus Giorgio Napolitano, P. Grasso tapo laikinuoju šalies vadovu. 2015 m. vasario 3 d. jį pakeitė išrinktasis prezidentas Sergio Mattarella.

## Šaltiniai

|-
Juozas Čeponis

**Juozas Čeponis** (kovos vardai **Tauragis**, **Budrys**; 1909 m. Kunkojai, Raseinių apskritis – 1948 m. sausio 16 d., Pagausantys, Ariogalos valsčius, Raseinių apskritis) – Lietuvos partizanas.

## Biografija

1928 m. baigė Raseinių gimnaziją ir įstojo į Pirmojo Lietuvos Prezidento karo mokyklą, kurią baigė 1931 m. 1935 m. apdovanotas Nepriklausomybės medaliu. 1939 m. suteiktas kapitono laipsnis.

1940 m. Lietuvą okupavus sovietams su pulku perkeltas į Vilnių. 1941 m. prasidėjus TSRS-Vokietijos karui pabėgo iš buvusių Lietuvos kariuomenės dalinių, varomų į Rusiją, ir grįžo į tėviškę. Vokiečių okupacijos metais gyveno senelių sodyboje Slabadoje, netoli Raseinių. Ūkininkavo ir mokytojavo Slabados pradžios mokykloje.

Įsitraukė į antinacinę veiklą, įstojo į Lietuvos laisvės armiją (LLA), tapo aktyviu jos nariu – Raseinių apskrityje kūrė šios karinės organizacijos grupes, LLA vado Kazio Veverskio buvo paskirtas Raseinių apskrities LLA karinių formuočių komendantu. 1944 m. įstojo į Vietinę rinktinę. Buvo paskirtas Seredžiuje formuojamo 309-ojo bataliono 1-osios kuopos vadu. Su ja Kaniavos kaime netoli Varėnos dalyvavo kautynėse su Armijos krajovos daliniais.

Vokiečiams išformavus Vietinę rinktinę slapstėsi tėviškėje, tačiau dirbo LLA organizacinį darbą. Būdamas Raseinių apskrities LLA vadu išleido įsakymą, draudžiantį priesaiką Lietuvai davusiems karininkams su vokiečiais pasitraukti į Vakarus.

1944 m., sovietams antrą kartą okupavus Lietuvą, pasitraukė į pogrindį, suformavo partizanų Vėgėlės (nuo 1945 m. liepos mėn. – Žebenkšties) rinktinę ir tapo jos vadu. 1945 m. parengė ir sėkmingai įvykdė ltn. Juozo Kasperavičiaus (vėliau tapusio Kęstučio apygardos vadu) išlaisvinimo operaciją, kartu su Jonu Žemaičiu vadovavo partizanams Virtukų mūšyje, kuris įvyko 1945 m. liepos 19 d. Dažnai lankėsi partizanų junginiuose, rūpinosi, kad neliktų neorganizuotų partizanų būrių.

1946 m. subūrė Jungtinės Kęstučio apygardos Žalčio (nuo 1948 m. – Vaidoto) rinktinę, veikusią Girkalnio, Ariogalos, Šimkaičių, Seredžiaus, Raudonės ir Raseinių valsčiuose, ir jai vadovavo.

### Mirtis

1948 m. pradžioje Vaidoto rinktinės štabas buvo Pagausantyje, Zenono Jokimo sodyboje įrengtame bunkeryje. 1948 m. sausio 16 d. bunkerį aptikus vietiniams stribams, žuvo J. Čeponis, Vaidoto rinktinės vado pavaduotojas Vincas Žitkauskas-Svajūnas ir rinktinės štabo ryšininkas Antanas Mileris-Drąsutis. Sodybos savininkai – Jokimų šeima – ištremti.

## Pripažinimas
* 1997 m. suteiktas Kario savanorio statusas (po mirties);
* 1998 m. suteiktas majoro laipsnis, žūties vietoje pastatytas paminklas;
* 1999 m. apdovanotas Vyčio kryžiaus 3-iojo laipsnio ordinu.

## Šaltiniai
Moniva

**Moniva** () – Mianmaro miestas, šalies centrinėje dalyje, Sagaino regione. Per miestą teka Čindvino upė.

Moniva yra didelis prekybos ir komercijos centras, jame gaminamas šilkas, miltai, makaronai, augalinis aliejus.

Juodosios rinkos prekės, tokios kaip saris ar dviračių dalys, iš Indijos pro šį miestą keliauja į kitas Mianmaro vietas.

Pagrindinė turistų traukos vieta yra budizmo vienuolynas *Mohnyin Thambuddhei Paya* su didele stūpa, atkartojančia Indonezijoje esantį Borobudurą. Sakoma, kad šiame vienuolyne yra apie 500 000 budos atvaizdų.
Didachė

**Didachė** ( = *didache*, „Dvylikos apaštalų mokymas”) – vienas seniausių krikščionybės dokumentų, kuriame atsispindi pirmykštės bendruomenės gyvenimas, papročiai, liturgija ir teisinės normos.

Ilgą laiką tebuvo žinomos tik Didachės citatos iš Bažnyčios tėvų ir Eusebijo Cezarėjiečio raštų. 1873 m. Stambule rastas visas Didachės nuorašas senovės graikų kalba, datuojamas 1056 m., išleistas 1883 m. (lietuvių k. 1986 m.).

Pirmykštis dokumento pavadinimas – „Viešpaties mokymas, kurį dvylika apaštalų perdavė pagonių tautoms“. Visgi Didachėje apie mokymo turinį kalbama palyginti nedaug. Dokumentas praktinio pobūdžio, greičiausiai skirtas priimantiems krikštą suaugusiems žmonėms. Jame kalbama apie dorovinius reikalavimus, apeigas ir svarbiausias teisines normas.

Sudaro 16 skyrių: 1-6 skyriuje gyvenimo ir mirties kelio įvaizdžiais kalbama apie dorovę, 7-10 skyriuje aprašyta (pirmąkart krikščionių literatūroje) liturginės apeigos (krikštas) ir maldos (triskart per dieną), pateikta pamokymų apie pasninką, agapę ir Eucharistijos šventimą, 11-15 skyriuje surašyti teisiniai pamokymai apie keliaujančių apaštalų ir pranašų tarnystę, apie tikinčiųjų prievoles jų atžvilgiu, bendruomenių vadovų (vyskupų ir diakonų) rinkimą, 16 skyriuje raginama saugotis klaidingo tikėjimo skelbėjų ir budėti laukiant Jėzaus Kristaus antrojo atėjimo.

Didachei būdinga, kad neminimas Jėzaus prisikėlimas.

Dauguma autorių, atsižvelgdami į kai kurias būdingas žymes (pvz., 9 sk. minimos kalnuotos apylinkes), į bendruomenės sandarą ir ypač į hierarchinius santykius, sprendžia, kad Didachė parašyta Sirijoje ar Palestinoje tarp 90–100 metų.

## Nuorodos
* Didachės tekstas pdf formatu

## Šaltiniai
Demėtoji katė

* *Oncifelis tigrinus*
* *Felis tigrina*

**Demėtoji katė**, sin. **oncila** (*Leopardus tigrinus*) – mažųjų kačių (*Felinae*) pošeimio *[[Leopardus]]* genties rūšis. 

## Paplitimas
Gyvena tropinėje Pietų Amerikos žemyno dalyje: Amazonijoje, tropinėse Brazilijos srityse, rytinėse Andų pašlaitėse, Karibų jūros pakrantėje, rasta atskira populiacija Kosta Rikoje.

## Išvaizda
Demėtoji katė panaši į ilgauodegę katę (*Leopardus wiedii*) ar ocelotą (*Leopardus pardalis*) už šias kiek mažesnė, laibesnio kūno sudėjimo. Kūno ilgis 38–59 cm, uodega 20–42 cm ilgio. Sveria 1,8-3,5 kg. Kailis tankus, minkštas, rusvas, su daug juodų dėmių (panašiai kaip jaguaro). Tankiuose miškuose pasitaiko juodo kailio oncilų.

Nors gyvena ant žemės, puikiai laipioja medžiais. Maitinasi smulkiais žinduoliais, driežais, paukščiais, kiaušiniais, kartais medvarlėmis. Judrios daugiausia naktį. Jauni kačiukai murkia, suaugusios dėmėtosios katės skleidžia trumpus, gurguliuojančius garsus. Dažniausiai veda vieną (kartais iki 4) jauniklį.

Pietinės oncilos gyvena 15-21 metų.

## Sistematika
Išskiriami 3 porūšiai:
* *Leopardus tigrinus tigrinus*, rytų Venesuela, Gajana, šiaurės rytų Brazilija
* *Leopardus tigrinus oncilla*, Centrinė Amerika 
* *Leopardus tigrinus pardinoides*, vakarų Venesuela, Kolumbija, Ekvadoras, Peru.

Anksčiau prie dėmėtųjų kačių buvo priskirtas *Leopardus tigrinus guttulus* porūšis, tačiau 2013 m. buvo išskirtas į atskirą *[[Leopardus guttulus]]* rūšį, paplitusią Atlanto miškuose, vidurio ir pietų Brazilijoje, Urugvajuje, Paragvajuje, šiaurės Argentinoje.

## Pavojai
Dėmėtosios katės hibridizuojasi su pampinėmis katėmis (*Leopardus colocola*). Nyksta dėl miškų kirtimo, medžioklės dėl kailio.

## Vietiniai pavadinimai
* 
* 
* 
* tup. *marakaîá*

## Šaltiniai
Žiomenė

**Žiomenė** (*Dracocephalum*) – notrelinių (*Lamiaceae*) šeimos augalų gentis. Genties pavadinimas kilęs iš graikiškai *drakon*, *drakaina* – slibinas, smakas ir *kephale* – galva; žiedai panašūs į slibino galvą su išsižiojusiais nasrais. Tai daugiametės, rečiau vienmetės žolės, kartais puskrūmiai. Rūšys paplitusios Europoje, Azijoje ir Šiaurės Amerikoje.

Gentyje 60–70 rūšių. Lietuvoje auga 4 rūšys:
* Miškinė žiomenė (*Dracocephalum ruyschiana*). Savaiminė. Įrašyta į Lietuvos raudonąją knygą
* Austrinė žiomenė (*Dracocephalum austriacum*). Auginama darželiuose.
* Čiobražiedė žiomenė (*Dracocephalum thymiflorum*). Savaiminė.
* Darželinė žiomenė (*Dracocephalum moldavica*). Auginama darželiuose, bet gali sulaukėti.
Nilüfer Yumlu

**Nilüfer Yumlu** (g. 1955 m. gegužės 31 d. Stambule) – turkų pop muzikos dainininkė, žinoma kaip **Nilüfer**.

1992 metais išleista daina „Show Yapma“ tapo vienu didžiausių hitų jos karjeroje. Kūriniai „Kar Taneleri“ (1984), „Mor Menekşe“ (1988), „Esmer Günler“ (1988), „Eğrisi Doğrusu“ (1994), „Mavilim“ (1997) ir „Dünya Dönüyor“ (1998) taip pat žinomi savo šalyje.

Kartu su grupe „Nazar“ 1978 metais atstovavo Turkijai 1978 m. „Eurovizijos“ dainų konkurse, kur su daina „Sevince“ () užėmė 18 vietą.

## Diskografija

### Albumai
* 1974: *Nilüfer’74*
* 1976: *Selam Söyle*
* 1978: *Müzik*
* 1979: *15 Şarkı*
* 1979: *Nilüfer’79*
* 1980: *Nilüfer’80*
* 1982: *Sensiz Olmaz*
* 1984: *Nilüfer’84*
* 1985: *Bir Selam Yeter*
* 1987: *Geceler*
* 1988: *Esmer Günler*
* 1990: *Sen Mühimsin*
* 1992: *Yine Yeni Yeniden*
* 1993: *Nostalji*
* 1994: *Ne Masal Ne Rüya*
* 1997: *Nilüfer’le*
* 1998: *Yeniden Yetmişe*
* 2001: *Büyük Aşkım*
* 2003: *Olur mu… Olur mu? / Gözünaydın*
* 2004: *Sürprizler*
* 2005: *Karar Verdim* (auksinis)
* 2009: *Hayal*
* 2011: *12 Düet* (auksinis)
* 2013: *13 Düet*
* 2013: *Başıma Gelenler: The Very Best Of Nilüfer*
* 2014: *12 + 13 Düet*

## Nuorodos

* Oficialus tinklalapis – niluferonline.org

|-
CGI (kompiuterinė grafika)

**CGI** ( 'kompiuteriu sugeneruotas vaizdas') – vaizdai, sukurti taikant kompiuterinės grafikos technologijas ir skirti panaudojimui mene, spaudoje, kompiuteriniuose žaidimuose, filmuose, televizijoje, reklamose, įvairiuose vaizdo įrašuose ir simuliatoriuose. Vizualinės scenos gali būti tiek dinamiškos, tiek statiškos, taip pat dvimatės (2D), nors terminas *CGI* daugiau siejamas su trimate kompiuterine grafika (3D), kuri, kompiuterinės animacijos forma, neretai panaudojama filmų gamyboje, siekiant sukurti specialiuosius efektus ir kitokias scenas, kurioms sukurti neužtenka tradicinio grimo ir animatronikos.

CGI technologija prieinama ir paprastiems naudotojams, kompiuteriu sugeneruotus vaizdus galima sukurti tokiais įrankiais kaip Windows Movie Maker, GIMP. Tarp profesionalių įrankių yra Blender, Maya, 3ds Max, Photoshop.

## Taip pat skaitykite
* 3D modeliavimas
* Kompiuterinė animacija
* Skaitmeninis vaizdas

## Šaltiniai
Paka

**Paka** (*Cuniculus paca*), dar ***lygumų paka, dėmėtoji paka*** – stambių graužikų rūšis, priklausanti pakų (*Cuniculidae*) šeimai. Šie gyvūnai paplitę tropinėje ir subtropinėje Lotynų Amerikoje – nuo vidurio rytų Meksikos iki šiaurės Argentinos.

Paka yra 60–79 cm ilgio, su 2–3 cm uodega ir sveria 7–10 kg. Kailis rudas su baltais dryžiais, sudarytais dėmelių pavidalu. Galva stambi, skruostai siauri, ausys mažos, akys didelės ir toli viena nuo kitos, ūsai ilgi.

Gyvūnas veiklus naktį. Maitinasi augaliniu maistu (šaknimis, stiebais, ūgliais, lapais, sėklomis, vaisiais). Dieną praleidžia slėptuvėje. Gerai plaukioja. Gyvena miškingose vietose netoli vandens.

Pakos laikomos kenkėjais, nes nuniokoja jamsų, manijokų, cukranendrių, kukurūzų pasėlius. Medžiojamos dėl mėsos.

Vietiniai pavadinimai:
*  („budrus, pakirdęs“)
* 
*  („kalnų šuo“)
* 
* 
* 
* aravak. *labba, lape, lappe*

## Šaltiniai
Andinis akmengaidis

**Andinis akmengaidis** (*Rupicola peruvianus*) – kotinginių (*Cotingidae*) šeimos paukščių rūšis. Paplitusi Andų kalnų debesų miškuose – 500–2400 m aukštyje rytiniuose Andų šlaituose ir slėniuose Kolumbijoje, Ekvadore, Peru, Bolivijoje, Venesueloje.

Paukštis 32 cm dydžio, sveria 235 g. Ryškus lytinis dimorfizmas – patinas ryškiai oranžine galva, su skiautere, nugara pilka, sparnai ir uodega juodi; patelė rusvai oranžinė, blausesnių spalvų, be skiauterės.

Andinis akmengaidis maitinasi daugiausia vaisiais ir vabzdžiais, kartais ropliais, varlėms. Patinai poligamiški, dalyvauja sudėtinguose poravimosi ritualuose, kurių metu rodo savo plunksnas. Lizdus iš molio urvų prieangiuose, miško griovose stato patelės. Deda 2 baltus kiaušinius ir peri 25–28 dienas. Andinis akmengaidis skleidžia triukšmingus garsus. Šiais paukščiais minta įvairūs ereliai, vanagai, plėšrieji žinduoliai, smaugliai.

Andinis akmengaidis yra Peru tautinis paukštis.

Vietiniai pavadinimai:
* 
* 

## Šaltiniai
Plačiasnukis kaimanas

**Plačiasnukis kaimanas** (*Caiman latirostris*) – aligatorinių (*Alligatoridae*) šeimos kaimanų rūšis. Paplitusi tropinės Pietų Amerikos pietryčiuose – pietryčių Brazilijoje (Atlanto miškuose, Pantanalyje, Mato Grose), rytų Bolivijoje, Paragvajuje, Urugvajuje, šiaurės rytų Argentinoje.

Suaugęs kaimanas yra 2–2,5 m ilgio, atskiri individai užauga iki 3,5 m. Sveria nuo 29 iki 62 kg. Kūnas šviesiai alyvinės, žalios spalvos. Pasižymi trumpu ir plačiu snukiu. Juo gyvūnas prisitaikęs brautis per vešlią seklumų augmeniją.

Plačiasnukis kaimanas gyvena stovinčiuose, užžėlusiuose vandenyse. Maitinasi daugiausia smulkiais bestuburiais, gali pralaužti sraigių, vėžlių kiautus. Didesni kaimanai medžioja roplius, paukščius, žuvis. Patelė netoli vandens padeda 18–50 kiaušinių ir juos užkasa. Jei temperatūra viduje viršija 32 °C gimsta patelės, jei neviršija – patinėliai.

Kaimanai kurį laiką medžioti dėl odos, tačiau dabar jiems pavojų kelia gamtinių buveinių naikinimas ir vandens tarša. Šie kaimanai laikomi net Rio de Žaneire – lagūnose Bara da Tižukoje.

Vietiniai pavadinimai:
* 
* 

## Šaltiniai
Krokodilinis kaimanas

**Krokodilinis kaimanas** (*Caiman crocodilus*) – aligatorinių (*Alligatoridae*) šeimos kaimanų rūšis. Paplitusi tropinėje Pietų ir Centrinėje Amerikoje: nuo pietų Meksikos iki vidurio Brazilijos, šiaurinės Bolivijos.

Suaugęs kaimanas yra 1,8–2 m ilgio (daugiausiai iki 2,5 m), patelės kiek mažesnės (1,2–1,4 m). Sveria nuo 7 iki 40 kg (daugiausiai iki 58 kg). Kūnas pilkšvai žalias, priklausomai nuo temperatūros šiek tiek kinta. Aplink akis turi dėmes, dėl kurių dar vadinamas „akiniuotuoju kaimanu“.

Plačiasnukis kaimanas gyvena stovinčiuose, užžėlusiuose vandenyse. Maitinasi daugiausia smulkiais bestuburiais, sraigėmis. Didesni kaimanai medžioja roplius, paukščius, žuvis. Seni kaimanai pajėgūs pagauti stambesnį žinduolį. Patelė netoli vandens padeda iki 40 kiaušinių ir juos užkasa. Jei temperatūra viduje viršija 32 °C gimsta patelės, jei neviršija – patinėliai. Jauniklius motina atidžiai prižiūri.

Krokodiliniai kaimanai medžiojami dėl odos, vietomis tam auginami specialiuose ūkiuose. Nors rūšis susiduria su pavojais, yra pakankamai gausi.

Vietiniai pavadinimai:
* 
* 
* 
* 

## Šaltiniai
Juodasis kaimanas

**Juodasis kaimanas** (*Melanosuchus niger*) – aligatorinių (*Alligatoridae*) šeimos roplių rūšis. Paplitęs Amazonės baseino užutėkiuose, senvagėse, užliejamose pievose.

Juodasis kaimanas yra bene stambiausia aligatorinių šeimos rūšis. Suaugęs gyvūnas būna 2,8–4,3 m ilgio (daugiausiai iki 5 m). Sveria nuo 95 iki 100 kg (daugiausiai iki 400 kg). Kūnas juosvas. Smakras su pilkomis juostomis. Ketera driekiasi nuo tarpuakio iki uodegos galo. Nuo kitų kaimanų skiriasi stambesne nors ir siauresne galva, didesnėmis akimis.

Juodasis kaimanas yra vienas pagrindinių Amazonijos grobuonių. Medžioja įvairius gyvūnus: bestuburius, žuvis (tame tarpe šamus, piranijas), varles, gyvates, vėžlius, paukščius. Suaugę kaimanai priklausomai nuo dydžio gali pagauti įvairius žinduolius – beždžiones, tinginius, šarvuočius, pakas, agučius, kapibaras, ūdras, elnius, tapyrus, taip pat anakondas, kitus kaimanus. Jų grobiu gali tapti ir naminiai gyvūnai (kiaulės, karvės, arkliai, šunys). Žmogui taip pat gali būti mirtinai pavojingi. Medžioja daugiausia naktį. Stambų grobį dažnai palieka vandenyje supūti, o paskui praryja gabalais.

Patelė lizde netoli upės padeda 30–60 kiaušinių. Jaunikliai išsirita po 6 savaičių, kai prasideda potvyniai, ir gyvena balose, atokiuose užutėkiuose (iš lizdo motina perneša burnoje). Kiaušiniai ir jaunikliai yra dažnas kitų kaimanų, gyvačių, driežų, žuvų, jaguarų grobis. Paaugę priešų, išskyrus kitus kaimanus, neturi.

Medžiojamas dėl odos ir mėsos. Dabar didžiausią pavojų kelia nykstančios buveinės. Dėl juodųjų kaimanų mažėjimo labai pagausėjo piranijų ir kapibarų.

Vietiniai pavadinimai:
* 
* 
* 

## Šaltiniai
Karoline Krüger

**Karoline Krüger** (g. 1970 m. vasario 13 d. Bergene) – Norvegijos dainininkė, dainų autorė ir pianistė.

## Biografija

Pirmą kartą televizijoje pasirodė būdama 11-os metų, jaunimo laidoje „Halvsju“. 1988 metais atlikėja laimėjo Norvegijos „Melodi Grand Prix“ su daina „For vår jord“ (). Šiu šiuo kūriniu tais pačiais metais dalyvavo 1988 m. „Eurovizijos“ dainų konkurse, vykusiame Airijoje, kur ten užėmė penktą vietą. Vėliau po dalyvavimo išleistas debiutinis jos albumas „Fasetter“.

Karoline yra ištekėjusi už Norvegijos dainininko Sigvart Dagsland. Turi dvi dukteris Sophie (g. 1998 m.) ir Emma (g. 2002 m.)

## Diskografija
* *Fasetter* (1988)
* *En gang i alles liv* (1991)
* *Fuglehjerte* (1993)
* *Den andre historien* (1996)
* *Sirkeldans* (1999)
* *De to stemmer* (2004)
* *Veggen* (2011)

## Nuorodos

* Oficiali svetainė – karolinekruger.no

|-
Igoris Šuvalovas

**Igoris Šuvalovas** (, g. 1967 m. sausio 4 d. Magadano srityje, Rusija) – Rusijos politikas, valstybės veikėjas, Rusijos Federacijos vyriausybės pirmasis vicepremjeras (nuo 2008 m. gegužės mėn.).

## Biografija
1993 m. baigęs teisės studijas Maskvos universitete dirbo Rusijos URM, oligarcho Aleksandro Mamuto finansinėse įmonėse. 1997 m. pradėjo dirbti Rusijos federaliniame turto fonde, 1998–2000 m. šiam fondui vadovavo.

2000–2003 m. – M.Kasjanovo vyriausybės aparato vadovas, turintis federalinio ministro rangą (atsistatydino 2003 m. dėl konfliktų su premjeru). 2003–2008 m. I.Šuvalovas buvo Rusijos prezidento V.Putino padėjėjas, vėliau – prezidento administracijos vadovo pavaduotojas.

I.Šuvalovas laikomas įtakingiausiu žmogumi Rusijos vyriausybėje , vienu iš V.Putino režimo ramščių, jo „svarbiausiuoju maršalu“, „varikliu, atsakingu už viską“. Jam pavedama koordinuoti projektus, kurie svarbūs ne tik ekonomiškai, bet ir politiškai, kurie turi būti įgyvendinti laiku ir turi ideologinį pagrindimą: G8 susitikimo Sankt Peterburge organizavimas 2006 m., Eurazijos Sąjungos steigimas, APEC susitikimas Vladivostoke 2012 m., Tolimųjų Rytų socialinis-ekonominis vystymas, 2013 m. vasaros universiada Kazanėje, pasirengimas 2018 m. pasaulio futbolo čempionatui ir kt. 2009 m. jis paskirtas Rusijos Federacijos nacionaliniu koordinatoriumi NVS reikalams.

I.Šuvalovas – vienas turtingiausių žmonių vyriausybėje. Jo šeimos turtas vartinamas apie 220 mln. USD

## Nuorodos
* I.Šuvalovo oficiali biografija (rusų klb.) 

## Šaltiniai
Times Three

**„Times Three“** buvo trumpai gyvavusi merginų pop grupė iš Maltos, atstovavusios savo šaliai „Eurovizijos“ dainų konkurse 1999 m.

Grupę sudarė Filipa Farudža Randon (), Diana Stafreis () ir Frančeska Tabonė (). „Times Three“ buvo suburtas specialiai Maltos „Eurovizijos“ atrankai su daina „Believe 'n Peace“. Kūrinio autoriai – Christopher Scicluna ir Moira Stafrace (vyresnioji Dianos sesuo), kurie, kaip „Chris & Moira“ duetas, reprezentavo šalį 1994 m. „Eurovizijoje“. „Believe 'n Peace“ buvo pasirinkta žiuri komisijos ir tapo nugalėtoja. 1999 m. „Eurovizijos“ konkurse, vykusiame Jeruzalėje gegužės 29 dieną, „Times Three“ užėmė 15 vietą tarp 23 dalyvių, tai Maltos prasčiausias rezultatas nuo 1990 m. konkurso.

Vėliau buvo planuojama išleisti grupės eurovizinį singlą, tačiau buvo atšauktas. Dėl mažos komercinės sėkmės grupė iširo iš karto po dalyvavimo „Eurovizijos“ dainų konkurse.

Po grupės iširimo Philippa kurį laiką tęsė atlikėjos karjerą, o Diana vėliau tapo sėkmingu modeliu.

## Nuorodos
* Daina ''Believe 'n Peace''

|-
Inesa Visgaudaitė

**Inesa Visgaudaitė** (g. 1991 m. gegužės 20 d. Klaipėdoje) – Lietuvos krepšininkė, Lietuvos moterų krepšinio rinktinės narė.

2012 m. liepos viduryje pasirašė vienerių metų sutartį su Prancūzijos Tuluzos „Metropole“ klubu.

## Šaltiniai

## Nuorodos
* Profilis www.basketnews.lt;
Lina Pikčiutė

**Lina Pikčiutė** (g. 1990 m. lapkričio 17 d. Klaipėdoje) – Lietuvos krepšininkė.

Baigė Vlado Knašiaus krepšinio mokyklą.

## Pasiekimai
* Lietuvos Moterų krepšinio lyga: 2017
* Baltijos Moterų krepšinio lyga: 2017 3 vieta

## Nuorodos
* Profilis www.basketnews.lt;

## Šaltiniai
Eglė Šventoraitė

**Eglė Šikšniūtė–Šventoraitė** (g. 1991 m. gegužės 16 d. Klaipėdoje) – Lietuvos krepšininkė, Lietuvos moterų krepšinio rinktinės narė. Baigė Vlado Knašiaus krepšinio mokyklą.

2023 m. rugpjūčio viduryje persikėlė į kitą Italijos ekipą - Romos „Oxygen Basket“. 2024 m. gegužės viduryje sugrįžo į Klaipėdą ir pasirašė vienerių metų sutartį su „Neptūno-Amberton“ klubu. 2025 m. balandžio pradžioje dar sezonui pratęsė sutartį su gimtojo miesto klubu.

## Pasiekimai
* Lietuvos Moterų krepšinio lyga: 2015
* LKF Moterų krepšinio taurė: 2015
* Slovakijos moterų krepšinio lyga: 2019
* Slovakijos moterų krepšinio taurė: 2019

## Nuorodos
* Profilis www.basketnews.lt;

## Šaltiniai
Mindaugas Beinoras

**Mindaugas Beinoras** (g. 1987 m. gegužės 18 d. Kretingoje) – lietuvių šachmatininkas. Tarptautinis meistras nuo 2008 m. 2012–2014 m. žaidė už Lietuvą šachmatų olimpiadoje, o 2013–2015 m. Europos komandiniame šachmatų čempionate. 2012 m. Lietuvos šachmatų čempionate iškovojo bronzos medalį, o 2013 m. – sidabro medalį. Sesuo Viktorija taip pat šachmatininkė.

## Biografija

Gimė Kretingoje, tačiau nuo 1991 m. tėvai persikėlė gyventi į Klaipėdą, kur Mindaugas 2006 m. baigė Varpo gimnaziją. 2006–2010 m. studijavo aplinkos inžineriją LŽŪU Kaune. Baigęs studijas, grįžo gyventi į Klaipėdą.

### Šachmatai

#### Jaunių varžybos
Kai Mindaugui buvo septyneri, su šachmatais supažindino tėvas – didelis šachmatų entuziastas. 1996 m. Mindaugas Klaipėdoje pradėjo lankyti treniruotes pas Joną Lapėginą. Pirmas didesnis pasiekimas – 1997 m, kai jis laimi 10-mečių (7,5 iš 9), o 1999 m. – 12-mečių Lietuvos šachmatų čempionatus. 1999 m. dalyvauja Europos jaunių šachmatų čempionate, kur, surinkęs 5,5 taško iš 9, buvo 17-as. Bendrai paėmus, 1997–2005 m. Lietuvos jaunių čempionatuose jis iškovojo 8 medalius.

#### Lietuvos čempionatai

2008 m. suteiktas tarptautinio meistro vardas.
Dalyvavo Lietuvos šachmatų čempionatuose (2007, 2009, 2011, 2012, 2013, 2014, 2015). 2012 metais iškovojo bronzos medalį (5,5 taško iš 9), o 2013 metais – sidabro medalį (6,5 iš 11).

#### Komandinės varžybos
Atstovavo Lietuvą 2012 m. ir 2014 m. šachmatų olimpiadose; 2012 m. prie 2-os lentos surinko 5 taškus iš 9, o 2014 m. prie 4-os lentos – 4 iš 8 galimų.

2013–2015 m. Lietuvos rinktinės sudėtyje žaidė prie 3-ios lentos Europos komandiniuose čempionatuose. Kovodamas su pajėgiais varžovais (vidutinis reitingas >2500) 2013 m. surinko 4,5 taško iš 9 galimų, 2015 m. – 3 taškus iš 9.

Žaidė Lietuvos šachmatų lygos varžybose už Kauno Margirio 1-ąją komandą, kuri 2010, 2011, 2016 m. metais iškovojo pirmąją, o 2015 m. – antrąją vietą.

## Šaltiniai

## Nuorodos
* Mindaugo Beinoro partijos
* Profilis www.fide.com
* Biografija
Amerikinis krokodilas

**Amerikinis krokodilas** (*Crocodylus acutus*) – krokodilinių (*Crocodylidae*) šeimos roplių rūšis. Paplitęs visoje Centrinėje Amerikoje, Karibų salose, pietų ir vakarų Meksikoje, Floridoje, Pietų Amerikos šiaurėje (Karibų pakrantė, vakarų Kolumbija, Ekvadoras).

Suaugęs gyvūnas būna 3–4,3 m ilgio (daugiausiai iki 6 m). Sveria nuo 173 iki 382 kg (iki 500 kg, išskirtiniais atvejais iki 1000 kg). Kūnas žalsvas, gelsvas, papilvė šviesi, dėmėta. Nosis, akys, ausys yra pačioje galvos viršuje, kad likęs kūnas galėtų tūnoti vandenyje. Trumpai gali plaukti iki 32 km/h greičiu, sausumoje išvysto iki 16 km/h greitį.

Amerikinis krokodilas gyvena pelkėse, nesrauniose upėse, užutėkiuose, mangrovėse. Gali būti sutinkamas ir druskingame vandenyje, todėl apgyvendinęs ir Karibų salas (Kubą, Espanjolą, Jamaiką, Puerto Riką, Kaimanų salas). Priešingai nei Misisipės aligatoriai, nepakelia vėsesnio oro. Maitinasi daugiausia žuvimi, taip pat bestuburiais, vėžliais, krabais, varlėmis. Suaugę amerikiniai krokodilai medžioja ir stambius žinduolius (gali sugauti karvę, kiaulę). Pavojingi ir žmonėms, ypač Centrinėje Amerikoje, Meksikoje pasitaiko užpuolimų, tačiau amerikiniai krokodilai baikštesni už Afrikos, Azijos ar Australijos krokodilus.

Patelė lizde netoli upės padeda 30–70 kiaušinių. Jaunikliai išsirita po 75–80 dienų (jų ilgis 27 cm, sveria 60 g). Išsiritę skleidžia garsus, todėl patelė juos atkasa ir burnoje perneša į vandenį.

Amerikiniai krokodilai nyksta dėl medžioklės (dėl odos), užterštumo, gamtos buveinių naikinimo.

Vietiniai pavadinimai:
* 
* 
* 

## Šaltiniai
Grizonai

* Galictis cuja
* Galictis vittata

**Grizonai** (*Galictis*) – kiauninių (*Mustelidae*) šeimos žinduolių gentis, plačiai paplitusi Centrinėje ir Pietų Amerikoje. Gentyje yra dvi rūšys – didysis grizonas (*Galictis vittata*), kuris plačiai sutinkamas Pietų Amerikoje, visoje Centrinėje Amerikoje ir Meksikos pietuose, ir mažasis grizonas (*Galictis cuja*), gyvenantis Pietų Amerikos pietinėje dalyje.

## Išvaizda

Grizonai išsiskiria savo išvaizdos spalvų kontrastais. Jų nosis, krūtinė, papilvė ir letenos yra juodos spalvos, o nugara ir šonai, įskaitant ir trumpą uodegą, yra pilki (didžiojo grizono) arba gelsvai pilki (mažojo grizono). Tarp šių sričių nutįsusi balta juostelė nuo kaktos iki pečių. Kaip ir daugumai kiauninių, grizonams būdingi pailgas kūnas ir trumpos galūnės, be to, mažasis grizonas atrodo labiau kresnas. Diysis grizonas būna nuo 48 iki 55 cm ilgio ir nuo 1,4 iki 3,3 kg svorio, mažasis – nuo 28 iki 51 cm ilgio ir nuo 1,0 iki 2,5 kg svorio. Abiejų rūšių uodegos ilgis siekia 15 cm.

## Gyvenimo būdas

Grizonai nėra reiklūs, rinkdamiesi gyvenamąją aplinką. Jie sutinkami tropikų ir kituose miškuose, atvirose prerijose. Mažieji grizonai dar gyvena ir kalnų vietovėse. Aktyvūs ir dieną, ir naktį, nors dažniausiai medžioja temstant. Poilsiui renkasi plyšius tarp uolų, po medžių šaknimis, kelmų ertmėse, įsikuria kitų gyvūnų paliktose buveinėse, pvz. viskašų. Tikėtina, jog grizonai įsirengia ir savus būstus. Gyvūnų judesiai greiti, jie gerai jaučiasi ir ant žemės, ir medžiuose, sugeba gerai laipioti ir plaukioti. Bendrai paėmus, jų gyvenimo būdas panašus į šeškų. Dažniausiai eina medžioti pavieniui, tačiau juos galima sutikti ir poroje ar nedidelėje šeimos grupėje.

Grizonai visaėdžiai. Daugiausia maitinasi smulkiais žinduoliais. Pagrindinis jų grobis – agučiai, pelės, šinšilos ir viskašos. Neatsisako paukščių ir jų kiaušinių, roplių, bestuburių ir vaisių.

Apie grizonų dauginimąsi nėra daug žinoma. Patelių nėštumas trunka apie 40 parų, atsiveda nuo dviejų iki keturių jauniklių.

Kai kur Pietų Amerikoje šie gyvūnai žmonių prijaukinami kovoti su graužikais.

## Literatūra

* Ronald M. Nowak: *Walker’s Mammals of the World*. Johns Hopkins University Press, 1999 ISBN 0-8018-5789-9

## Šaltiniai
Ajda Pekkan

**Ayşe Ajda Pekkan** (g. 1946 m. vasario 12 d. Stambule) – turkų pop muzikos dainininkė ir aktorė. Per karjerą, apimančią penkis dešimtmečius iki šiol, visame pasaulyje pardavė daugiau nei 42 mln. albumų, nusifilmavo 50-yje filmų. Ajda be gimtosios turkų kalbos puikiai kalba angliškai ir prancūziškai, jos dainos įrašytos devyniomis kalbomis.

## Biografija

Dainininkės karjerą pradėjo 1962 metais, dainuodama vietiniuose naktiniuose klubuose. 1963–1967 metų laikotarpyje Ajda nusifilmavo 47-iuose kino filmuose. Jos pirmoji daina „Her Yerde Kar Var“, išleista 1965 metais, sulaukė didžiulės sėkmės.

1980 metais atlikėja atstovavo Turkijai 1980 m. „Eurovizijos“ dainų konkurse su daina „Pet’r Oil“. Kūrinyje kalbama apie naftą ir jos svarbą tautų gerovei, apie priežastis, kodėl žmonėms patinka nafta. Surinkusi 23 taškus, atlikėja tarp 19 dalyvių užėmė 15 vietą.

## Diskografija
* *Ajda Pekkan* (1968)
* *Fecri Ebcioglu Sunar* (1969)
* *Ajda Pekkan Vol III* (1972)
* *Ajda* (1975)
* *La Fete A L’Olympia* (1976)
* *Süperstar* (1977)
* *Pour Lui* (1978)
* *Süperstar II* (1979)
* *Sen Mutlu Ol* (1981)
* *Sevdim Seni* (1982)
* *Süperstar III* (1983)
* *Ajda Pekkan – Beş Yıl Önce On Yıl Sonra* (1984)
* *Süperstar IV* (1987)
* *Ajda 1990* (1990)
* *Seni Seçtim* (1991)
* *Ajda ’93* (1993)
* *Ajda Pekkan* (1996)
* *The Best of Ajda* (1998)
* *Diva* (2000)
* *Cool Kadin* (2006)

## Nuorodos

* Oficiali svetainė – ajdapekkan.com 

|-
Orinoko krokodilas

**Orinoko krokodilas** (*Crocodylus intermedius*) – krokodilinių (*Crocodylidae*) šeimos roplių rūšis. Sutinkamas tik Orinoko baseine Venesueloje ir Kolumbijoje.

Tai didžiausias iš Amerikos krokodilų bei didžiausias Pietų Amerikos plėšrūnas. Suaugęs gyvūnas būna 3,6–4,8 m ilgio (kartais iki 5,2 m, skelbiamas atvejis, kad išmatuotas 6,6 m ilgio Orinoko krokodilas XIX a.). Sveria nuo 380 iki 635 kg. Kūnas šviesiai žalsvas, su juodomis dėmėmis, papilvė balkšva. Nuo kitų vietos krokodilų išsiskiria ilgu ir siauru snukiu.

Gyvena Ljanoso krašto gėluose vandenyse, nors manoma, kad kadaise ir Andų pašlaičių upėse. Medžioja įvairiausius gyvūnus, kokius tik pajėgia pagauti – žuvis, bestuburius, vėžlius, paukščius, žinduolius. Pasitaiko kanibalizmo atvejų. Žmogui gali būti mirtinai pavojingas, tačiau užpuolimų reta tiek dėl negausios ir atokiai gyvenančios populiacijos, tiek dėl palyginti nearšaus būdo.

Patelė lizde netoli upės padeda ~40 kiaušinių. Jaunikliai išsirita lietinguoju laikotarpiu. Išsiritę skleidžia garsus, todėl patelė juos atkasa ir burnoje perneša į vandenį.

Orinoko krokodilai laikomi grėsmingai nykstančiais. Daug jų išnaikinta XIX a.–XX a. pr., medžiojant dėl odos. 1970 m. pradėjus rūšį saugoti, populiacija kiek atsigavo, tačiau dabar turi varžytis su gausesniais krokodiliniais kaimanais. Spėjama, kad dabar laukinėje gamtoje jų gyvena tarp 250 ir 1500 (dauguma Venesueloje, Kolumbijoje ~50 Kasanarės departamente). Veisiami zoologijos soduose, specialiuose ūkiuose.

## Šaltiniai
Ilgauodegė ūdra

**Ilgauodegė ūdra** (*Lontra longicaudis*) – ūdrų (*Lutrinae*) rūšis, paplitusi Centrinės ir Pietų Amerikos tropikų upėse (nuo vidurio Meksikos iki šiaurės Argentinos).

Panaši į kitas amerikines ūdras (kanadinę ir upinę). Kūnas 90–150 cm ilgio (apie trečdalį sudaro uodega), sveria 5–15 kg. Patinėliai ketvirtadaliu didesni už pateles. Kailis tamsiai rudas, papilvė, pagurklis šviesesni.

Maitinasi daugiausia žuvimis ir vėžiagyviais, kartais moliuskais, smulkiais žinduoliais. Neretai puola žvejybinius tinklus.

Vadą sudaro 1–5 jaunikliai, kurie gimsta akli, bet su kailiu. 52 dienas laikosi guolyje, plaukti išmoksta nuo 74 dienos. Ilgauodegė ūdra gyvena pavieniui. Laikosi prie sraunių upių, kurių pakrantės vešliai apžėlusios. Aptinkamos ir kalnuose, iki 3000 m aukščio. Pakenčia druskingus, vėsius vandenis.

Vietiniai pavadinimai:
* 
* 
* 

## Šaltiniai
Andra Gabalytė

**Andra Gabalytė** (anksčiau *Daina Staugaitienė*) (g. 1980 m. rugpjūčio 8 d. Klaipėdoje) – Lietuvos krepšininkė.

2022 m. balandžio 5 d. Lietuvos antidopingo agentūra (LAA) nušalino A. Gabalytę nuo dalyvavimo sporto varžybose. 2022 m. balandžio 26 d. LAA patvirtino, kad A. Gabalytė įtariama dopingo (meldoniumo) vartojimu. 2022 m. rugsėjo 28 d. LAA skyrė A. Gabalytei bausmę, 4 metų diskvalifikaciją (iki 2026 m. balandžio 5 d.) sportinei veiklai. Bausmė apima tiek dalyvavimą kaip sportininkei, tiek ir treniravimą.

## Nuorodos
* Profilis basketnews.lt

## Šaltiniai
Barbora Špotáková

**Barbora Špotáková** (g. 1981 m. birželio 30 d. Jablonece prie Nisos, Čekija) – čekų ieties metikė, dukart olimpinė čempionė ir pasaulio rekordininkė.

## Karjera

Savo karjeros pradžioje ji buvo septynkovininkė, 2000 m. pasaulio jaunimo čempionate liko ketvirtoje vietoje. Po šių žaidynių Barbara persikvalifikavo į ieties metimą. Pirmasis suaugusiųjų sporte medalis buvo iškovotas 2006 m. Europos lengvosios atletikos čempionate, Geteburge vykusiose varžybose pavyko laimėti sidabrinį apdovanojimą.

2008 m. Olimpinėse žaidynėse Barbora numetė ietį 71,42 m ir pagerino iki tol buvusį Europos rekordą. Tų pačių metų pabaigoje Štutgarte vykusiame IAAF turnyre ji pasiekė pasaulio rekordą. 72,28 metrų nuotolis moterų ieties metime iki šiol nepagerintas rezultatas.

2013 m. sezono čekė nebaigė dėl nėštumo, tais pačiais metais jai gimė sūnus Janekas.

## Rezultatai

## Šaltiniai
Caecilia thompsoni

**Tompsono cecilija** (*Caecilia thompsoni*) – bekojų amfibijų rūšis *[[Caeciliidae]]* šeimoje, gyvenanti Pietų Amerikoje, Kolumbijoje. Įtraukta į Tarptautinę raudonąją knygą,

Populiacija yra endeminė, įsikūrusi Kolumbijos Tolimos, Kaukos, Kundinamarkos ir Bojakos departamentuose Magdalenos upės slėnyje, 300–1300 m aukštyje virš jūros lygio. Gyvena po žeme miškingose ar atvirose vietovėse tarp miškų. Tai didžiausia iš cecilijų, primenanti kirminą, išauganti iki 1,5 m ilgio ir galinti sverti iki maždaug 1 kg.

Miškų naikinimas, žemės ūkio plėtra ir intensyvi gyvulininkystė sudaro potencialią grėsmę šios rūšies išlikimui.

## Šaltiniai
Agnė Abromaitė-Čiūdarienė

**Agnė Abromaitė** (g. 1979 m. sausio 15 d. Klaipėdoje) – Lietuvos krepšininkė, 2001-2012 m. Lietuvos moterų krepšinio rinktinės narė.

## Klubai

* 1998-2003:  Vilniaus TEO
* 2003:  Basket Lattes Montpellier Agglomération
* 2003–2004:  DKSL Miskolc
* 2004–2005:  UMMC Ekaterinburg
* 2005:  CariChieti Chieti
* 2005-2006:  Vilniaus TEO
* 2007-2008:  Extrugasa Vilagarcia
* 2008–2009:  Celta Vigo
* 2009–2010:  Mann Filter Zaragoza
* 2010–2011:  Ros Casares Valencia
* 2011–2012:  Basket Landes
* 2012:  Kayseri Kaski

## Nuorodos
* Profilis www.basketnews.lt;
Marius Kasmauskas

**Marius Kasmauskas** (g. 1980 m. kovo 8 d. Klaipėdoje) – Lietuvos rankininkas, nacionalinės rinktinės žaidėjas.

## Klubai

* Iki 2001 m.: Klaipėdos Dragūnas 
* 2001–2002: VfL Hameln 
* 2002–2007: Eintracht Hildesheim 
* 2007–2008: HSG Wetzlar 
* 2012-: HSG Barnstorf/Diepholz 

## Nuorodos

* Statistika